## El Circuit Ricardo Tormo posarà a la venda les entrades del Gran Premi el 31 de gener

*** La major part dels aficionats ha guardat les seues entrades de l’edició 2024 que no es va poder celebrar
* El Circuit publica els preus 2025 i anuncia un descompte del 10 % fins al 30 d’abril**

El Circuit Ricardo Tormo posarà el pròxim 31 de gener a la venda les entrades per a assistir al Gran Premi Motul de la Comunitat Valenciana que tancarà la temporada de MotoGP.

Els aficionats tindran l’oportunitat de comprar les entrades a partir de les 10:00 hores del divendres 31 de gener i ho faran, a més, amb un descompte del 10 % durant els primers tres mesos.

El Gran Premi Motul de la Comunitat Valenciana tornarà al traçat de Cheste després d’un any sense el més important dels esdeveniments del calendari del Circuit Ricardo Tormo. La major part dels aficionats van aprofitar l’oportunitat i es van quedar amb les seues entrades 2024, que serà vàlides en 2025. D’esta manera el nombre de localitats que ixen a la venda és molt menor, al voltant de 20.000.

Els preus d’estes entrades se situen entre els 49,50 euros de la tribuna blanca i els 184,50 euros de la tribuna de boxs, totes vàlides per als tres dies d’acció i amb aparcament gratuït. A més, les entrades júnior per a aficionats d’entre 6 i 14 anys tenen un descompte del 50 %.

“Els dies 14, 15 i 16 de novembre el Circuit Ricardo Tormo tornarà a omplir-se per a rebre de nou MotoGP. Enguany el Mundial té molt bones expectatives, confiem molt en els pilots valencians i en tots els espanyols i estem segurs que MotoGP podrà tancar de nou l’any a València, com sempre” ha indicat el director general del Circuit Ricardo Tormo, Nicolás Collado.

Fecha: 23/01/2025